( 254 ) 
et ce poinct vous conseillez pour plusieurs raisons 
mais que pas n’entendez le royaume gagné, que leur 
donniez charge de ce poinct ne d’autres, mais tant du 
_vostre y meltrez pour l’entretenement et augmentation 
de leur estat qu'ils congnoistront n’avoir faict plaisir et 
honneur à prince ingrat. 
Si en don ne vous baïllaient argent pour mander qué- 
rir vos gens et de leur bon gré, prenez en en compte 
sur les trente six mil ducas paiement de vos cent li- 
ures. 
Se venez devant Ferrare faictes visiter par votre mais- 
tre d'artillerie le lieu, scavoir comme tout se porte, et à 
votre arrivée gagnez terrain sur l’ennemy tant par ap- 
proche qu'autrement, car faisant le contraire ne seroit 
réputation acquérir, et se congnoissez par le rapport de 
vos gens, ne pouuoir à vostre venue asseoir bonbardes, 
qui est œuvre périlleuse devant grande cité bien garnie, 
ou faire quelque autre ennuy ou grevance à vos enne- 
mis, pleustost dirois non y aller en personne que de 
vous y trouver. 
Faictes que vos ordonnances cris et commandemens 
soient tenus et de vous premiérement, puis les faictes 
obseruer aux plus grands de votre maison et de ceux 
qui soubs votre charge seront, car faisant le contraire 
tenus ne seroient ne vous en riens estimés. 
Donnez ordre que vos gens vous facent honneur au 
moustier, table, rue, armés, desarmés, et en tout lieu, que 
riens ne vous baïllent sans qu'ils le baisent et bas se 
